ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร พ.ศ. ๒๕๓๒ โดยที่เป็นการสมควรมีข้อบัญญัติกรุงเทพมหานครเรื่อง กำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานครอาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒ และมาตรา ๙๗ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ กรุงเทพมหานคร โดยความเห็นชอบของสภากรุงเทพมหานครจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร พ.ศ. ๒๕๓๒ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้(๑) บริเวณโดยรอบสวนหลวงร.๙หมายความว่า บริเวณที่ ๑ บริเวณที่ ๒ และบริเวณที่ ๓ซึ่งมีพื้นที่ทิศเหนือจดคลองคู้เรื่อยมาจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายตามถนนในหมู่บ้านเข้าซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างลงมาตามคลองศาลาลอยล่างจนบรรจบคลองมะขามเทศจากจุดนี้เลี้ยวขวามาตามคลองมะขามเทศจนบรรจบคลองปลัดเปรียงทิศใต้จดคลองหนองบอนและแนวขนานฝั่งใต้ซึ่งห่างจากเขตถนนของถนนสุขุมวิท ซอย ๑๐๓(ซอยอุดมสุข) ๑๕ เมตร ทิศตะวันออกจดคลองปลัดเปรียงทิศตะวันตกจดแนวขนานฝั่งตะวันออกซึ่งห่างจากเขตถนนของถนนศรีนครินทร์ ๑๕ เมตร (๒) บริเวณที่๑หมายความว่า พื้นที่ในบริเวณระหว่างทิศเหนือจดคลองมะขามเทศทิศใต้และทิศตะวันตกจดคลองหนองบอน ทิศตะวันออกจดคลองปลัดเปรียงยกเว้นบริเวณที่มีพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงหนองบอนเขตพระโขนง กรุงเทพมหานคร พ.ศ. ๒๕๓๑ (๓) บริเวณที่๒หมายความว่าพื้นที่ในบริเวณระหว่างทิศเหนือจดคลองคู้เรื่อยมาจนสุดคลองและเข้าบรรจบถนนภายในหมู่บ้านเสรีอ่อนนุชเลี้ยวซ้ายไปตามถนนในหมู่บ้านซอยสุเหร่าบึงหนองบอนเรื่อยมาตามถนนซอยเส้นนี้จนตัดกับคลองศาลาลอยล่างลงมาตามคลองศาลาลอยล่างจนบรรจบคลองมะขามเทศจากจุดนี้เลี้ยวขวามาตามคลองมะขามเทศจนบรรจบคลองปลัดเปรียงทิศใต้จดคลองหนองบอน และแนวขนานฝั่งเหนือซึ่งห่างจากเขตถนนของถนนสุขุมวิท ซอย ๑๐๓(ซอยอุดมสุข) ๑๕ เมตร ทิศตะวันออกจดคลองปลัดเปรียงทิศตะวันตกจดแนวขนานฝั่งตะวันออกซึ่งห่างจากเขตถนนของถนนศรีนครินทร์ ๑๕ เมตรยกเว้นบริเวณที่ ๑และบริเวณที่มีพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงหนองบอนเขตพระโขนง กรุงเทพมหานคร พ.ศ. ๒๕๓๑(๔) บริเวณที่๓หมายความว่า พื้นที่ภายในระยะ ๑๕ เมตร จากเขตถนนทั้งสองฟากของถนนสุขุมวิทซอย ๑๐๓(ซอยอุดมสุข) ตั้งแต่ทางแยกกับถนนศรีนครินทร์ไปทางทิศตะวันออกจนจดคลองหนองบอนทั้งนี้ ตามแผนที่ท้ายข้อบัญญัตินี้(๕) สถานกีฬา หมายความว่าอาคารหรือส่วนหนึ่งส่วนใดของอาคารหรือสถานที่ที่ใช้เป็นที่ฝึกซ้อม แข่งขันหรือชมกีฬา หรืออาคารที่มีลักษณะทำนองเดียวกัน สำหรับให้บริการแก่ผู้เล่นหรือผู้ชม(๖) สถานที่เก็บสินค้าหมายความรวมถึงอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่สำหรับเก็บพัก หรือขนถ่ายสินค้า หรือสิ่งของเพื่อประโยชน์ทางการค้าข้อ ๔ ภายในบริเวณที่ ๑ห้ามมิให้บุคคลใดก่อสร้างหรือดัดแปลงอาคารอื่นใด นอกจากอาคารดังต่อไปนี้(๑) อาคารที่พักอาศัยประเภทบ้านเดี่ยว(๒) อาคารหรือสถานที่ทำการของทางราชการ(๓)อาคารพาณิชย์ที่ไม่ใช่ประเภทอาคารห้องแถวตึกแถวหรือประเภทอาคารขนาดใหญ่(๔) สถานกีฬา ซึ่งจุคนดูได้ไม่เกิน ๗๕๐ คนและไม่ใช่ประเภทอาคารขนาดใหญ่(๕) ถนน เขื่อน สะพาน อุโมงค์ทางหรือท่อระบายน้ำ ท่าน้ำ รั้ว กำแพง ประตู เสาไฟฟ้า ท่อประปา ป้ายทางราชการป้ายเพื่อการเลือกตั้ง และป้ายชื่อสถานประกอบกิจการที่มีพื้นที่รวมกันไม่เกิน ๕ตารางเมตรทั้งนี้ อาคารตามวรรคหนึ่งต้องมีความสูงไม่เกิน ๑๕ เมตร โดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๕ ภายในบริเวณที่ ๒ห้ามบุคคลใดก่อสร้างหรือดัดแปลงอาคารอื่นใด นอกจากอาคารดังต่อไปนี้(๑) อาคารที่พักอาศัย(๒) อาคารหรือสถานที่ทำการของทางราชการ(๓) อาคารพาณิชย์(๔) สถานที่เก็บสินค้า ที่มีพื้นที่อาคารรวมกันไม่เกิน๑๐๐ ตารางเมตร(๕) อาคารเลี้ยงสัตว์ที่ไม่ใช่เพื่อการค้าหรือโดยก่อเหตุรำคาญ และมีพื้นที่อาคารรวมกันไม่เกิน ๑๐๐ ตารางเมตร(๖)[๒]สถานศึกษา(๗) สถานกีฬา(๘) สถานพยาบาล(๙) สถานสงเคราะห์หรือรับเลี้ยงคนชรา(๑๐) สถานสงเคราะห์หรือรับเลี้ยงเด็ก(๑๑) ถนน เขื่อน สะพาน อุโมงค์ทางหรือท่อระบายน้ำ ท่าน้ำ รั้ว กำแพง ประตู เสาไฟฟ้า ท่อประปา และป้ายทั้งนี้อาคารตามวรรคหนึ่งต้องมีความสูงไม่เกิน ๒๓ เมตรเว้นแต่เป็นพื้นที่ตามแนวขนานฝั่งตะวันออกซึ่งห่างจากเขตถนนศรีนครินทร์ ๑๕ เมตรในระยะ ๒๐๐ เมตร ให้มีความสูงได้ไม่เกิน ๔๕ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคาร[๓]ข้อ ๖ภายในบริเวณที่ ๓ห้ามมิให้บุคคลใดก่อสร้างหรือดัดแปลงอาคารดังต่อไปนี้(๑) ห้องแถว(๒) ตึกแถว(๓) อาคารพาณิชย์(๔) อาคารขนาดใหญ่(๕) โรงมหรสพ(๖) โรงแรม(๗) ศูนย์การค้า(๘) สถานที่เก็บสินค้า(๙) โรงงานอุตสาหกรรม(๑๐) [๔]ป้ายหรือสิ่งก่อสร้างที่สร้างขึ้นสำหรับติดตั้งป้ายทุกชนิด เว้นแต่ป้ายชื่อถนนตรอก ซอย ป้ายทางราชการ ป้ายชื่อสถานประกอบกิจการที่มีพื้นที่รวมกันไม่เกิน ๑๐ตารางเมตรข้อ ๗ อาคารที่ก่อสร้างมาก่อนหรือหลังวันที่ข้อบัญญัตินี้ใช้บังคับห้ามดัดแปลงหรืเปลี่ยนการใช้อาคารเว้นแต่การดัดแปลงหรือการเปลี่ยนการใช้อาคารนั้นไม่ขัดกับข้อ ๔ ข้อ ๕ และข้อ ๖ข้อ ๘อาคารที่ได้รับอนุญาตให้ก่อสร้างหรือดัดแปลงก่อนวันที่ข้อบัญญัตินี้ใช้บังคับและยังก่อสร้างหรือดัดแปลงไม่แล้วเสร็จให้ดำเนินการตามที่ได้รับอนุญาตต่อไปได้ข้อ ๙ให้ผู้ว่าราชการจังหวัดกรุงเทพมหานครรักษาการตามข้อบัญญัตินี้ประกาศณ วันที่ ๑๐ พฤศจิกายน พ.ศ. ๒๕๓๒พลตรีจำลอง ศรีเมืองผู้ว่าราชการกรุงเทพมหานคร[เอกสารแนบท้าย](๑) แผนท้ายข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร พ.ศ. ๒๕๓๒(ดูข้อมูลจากภาพกฎหมาย)หมายเหตุ:-เหตุผลในการประกาศใช้ข้อบัญญัติฉบับนี้ คือ ได้มีประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทภายในบริเวณรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร ลงวันที่ ๒๒ มีนาคม๒๕๓๒ และมาตรา ๑๓ แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายใน ๑ ปีนับตั้งแต่วันที่ประกาศนั้นมีผลบังคับให้ประกาศดังกล่าวเป็นอันยกเลิกจึงจำเป็นต้องตราข้อบัญญัตินี้ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒) พ.ศ. ๒๕๔๗[๕]หมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้ คือ เนื่องจากข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร พ.ศ. ๒๕๓๒มีการบังคับใช้มาตั้งแต่ปี พ.ศ. ๒๕๓๒ และปัจจุบันสภาพพื้นที่โดยรอบสวนหลวง ร.๙มีการขยายตัวของเมืองทำให้เกิดความเจริญเติบโตของชุมชนพื้นที่มีการพัฒนาอย่างรวดเร็วประกอบกับเป็นพื้นที่รองรับกิจกรรมต่อเนื่องกับสนามบินสุวรรณภูมิ ดังนั้นเพื่อให้สอดคล้องกับสภาพการณ์ในปัจจุบันและข้อกำหนดการใช้ประโยชน์ที่ดินในผังเมืองรวมกรุงเทพมหานครสมควรปรับปรุงมาตรการเกี่ยวกับการควบคุมการก่อสร้าง ดัดแปลงใช้หรือเปลี่ยนการใช้อาคาร ในบริเวณดังกล่าวเพื่อประโยชน์ในด้านการรักษาคุณภาพสิ่งแวดล้อม การผังเมือง และการสถาปัตยกรรมจึงจำเป็นต้องตราข้อบัญญัติกรุงเทพมหานครนี้วชิระ/จัดทำ๑๒ กุมภาพันธ์ ๒๕๕๐[๑] ราชกิจจานุเบกษาเล่ม ๑๐๖/ตอนที่ ๒๐๖/หน้า ๕๔๔/๒๓ พฤศจิกายน ๒๕๓๒[๒] ข้อ๕ (๖) แก้ไขเพิ่มเติมโดย ข้อบัญญัติกรุงเทพมหานคร เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒) พ.ศ. ๒๕๔๗[๓] ข้อ๕ วรรคสอง แก้ไขเพิ่มเติมโดย ข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทบริเวณโดยรอบสวนหลวง ร.๙ ในท้องที่แขวงหนองบอน แขวงประเวศ เขตพระโขนงกรุงเทพมหานคร (ฉบับที่ ๒) พ.ศ. ๒๕๔๗[๔] ข้อ๖ (๑๐) เพิ่มโดย ข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท บริเวณโดยรอบสวนหลวง ร.๙ในท้องที่แขวงหนองบอน แขวงประเวศ เขตพระโขนง กรุงเทพมหานคร (ฉบับที่ ๒) พ.ศ. ๒๕๔๗[๕] ราชกิจจานุเบกษาเล่ม ๑๒๑/ตอนพิเศษ ๒๔ ง/หน้า ๓๓/๓ มีนาคม ๒๕๔๗